Coleg Gwent

Coleg Gwent ( ) yw coleg addysg bellach mwyaf Cymru mewn gwahanol leoliadau yn hen sir Gwent. Coleg Gwent home page Tueddir bellach i arddal yr enw, Coleg Gwent, yn uniaith Gymraeg am y sefydliad.

Mae ganddi 24,000 o fyfyrwyr  yn amrywio o ymadawyr ysgol uwchradd i fyfyrwyr aeddfed . Mae ystod eang o gyrsiau academaidd a galwedigaethol rhan-amser ac amser llawn ar gael yn y coleg.

Mae'n rhan o'r rhwydwaith ar gyfer y sector, sef ColegauCymru.

 Campysau 
Mae’r coleg yn gweithredu o bum campws Coleg Gwent Campuses – Dinas Casnewydd, Crosskeys, Brynbuga a Pharth Dysgu Blaenau Gwent yng Nglynebwy, a champws pwrpasol gwerth £24 miliwn yng nghanol Cwmbrân ‘Parth Dysgu Torfaen ’ yw cartref addysg ôl-16 i bawb ym mwrdeistref Torfaen.

Mae yna hefyd ddwy ganolfan 'Learn-IT', wedi'u lleoli yn Nhrefynwy a Chwmbrân . Mae'r rhain yn cynnig cyrsiau hyblyg, galw heibio ar ystod o bynciau Technoleg Gwybodaeth yn ogystal â marchnata, mathemateg, Saesneg iaith a Chymraeg .

Mae pencadlys gweinyddol y coleg ar gampws Brynbuga.

Mae campws Pont-y- pŵl bellach ar gau.

 Cydweithio 
Mae'r coleg yn gweithio ar y cyd â'r pum awdurdod addysg lleol yn Ne-ddwyrain Cymru i ddarparu cwricwlwm helaeth sydd wedi'i gynllunio i fodloni anghenion dysgwyr o bob oed.

 Cefnogaeth i fyfyrwyr 
Mae gan Goleg Gwent ystod o wasanaethau dysgwyr i helpu i gefnogi myfyrwyr. Mae'r rhain yn cynnwys llyfrgell ac adnoddau cyfrifiadurol a gwybodaeth ac Undeb Myfyrwyr .

 Hyfforddiant galwedigaethol 
Mae gan y coleg ystod o gyfleusterau hyfforddiant galwedigaethol hefyd. Mae'r rhain yn cynnwys bwyty hyfforddi a salonau gwallt a harddwch ar gampws Crosskeys ( taith rithwir ar gael ), Glyn Ebwy, Casnewydd a Phont-y-pŵl. Mae gweithdai hefyd ar gyfer myfyrwyr sy'n astudio peirianneg ac adeiladu.

Yn ogystal, mae campws Brynbuga yn cynnig cyrsiau amaethyddol ac mae ganddo fferm weithiol ( taith rithwir ar gael ), canolfan marchogaeth a chanolfan gofal anifeiliaid ar ei safle.

 Coleg Gwent a'r Gymraeg 
Er mai Saesneg yw, i bob pwrpas, unig iaith weinyddol a dysgu Coleg Gwent, ceir peth darpariaeth yn y Gymraeg.

Mae Coleg Gwent yn darparu cyrsiau Cymraeg ar ran y Ganolfan Dysgu Cymraeg Genedlaethol ('Cymraeg i Oedolion' i nifer ar lafar) ym Mlaenau Gwent, Caerffili, Casnewydd, Torfaen a Sir Fynwy. Mae’n bosib mynd i ddosbarth nos neu ddilyn cwrs dwys neu hyd yn oed cyfuno gwersi yn y dosbarth gyda dysgu ar-lein. Lleolir y gwasanaeth i'r hen sir Gwent ar gampws Cross Keys Coleg Gwent.

Ceir hefyd cyfrif Twitter Cymraeg i'r coleg a sianel Gymraeg ar Youtube i'r sefydliad. Mae'r fideos yn arddangos gwaith y myfyrwyr a'r Coleg.

 Cyfeiriadau 

Categori:Addysg yng Nghymru
Categori:Addysg yng Nghasnewydd
Categori:Addysg yn Nhorfaen
Categori:Addysg yn Sir Fynwy
Categori:Addysg ym Mlaenau Gwent
Categori:Colegau addysg bellach Cymru
Gwent
Categori:Sefydliadau a leolir yng Nghasnewydd

 Dolenni allanol 

 Gwefan Coleg Gwent
 Twitter Cymraeg Coleg Gwent @coleggwent_cym
 Sianel Youtube Cymraeg Coleg Gwent ColegGwentCymraeg